Source: https://www.tpn.sk/article.php?id=14409
Timestamp: 2018-12-18 10:30:10+00:00
Document Index: 4811554

Matched Legal Cases: ['súd ', 'Súd ', 'súd ', 'Súd ', 'súd ', 'súd ']

OSLO 1. marca (WebNoviny.sk) - Nórsky odvolací súd v stredu rozhodol, že väzenské podmienky, v akých si odpykáva trest odňatia slobody pravicový extrémista Anders Behring Breivik, neporušujú jeho ľudské práva."Súd dospel k záveru, že Anders Behring Breivik nie je a ani nebol vystavený mučeniu alebo neľudskému či ponižujúcemu zaobchádzaniu," uviedol súd v Oslo vo svojom rozhodnutí. Súd vo väznici v nórskom meste Skien rozhodoval o odvolaní vlády voči rozsudku krajského súdu z apríla 2016, podľa ktorého bol usvedčený terorista Breivik počas väzby vystavený neľudským podmienkam a porušovaniu ľudských práv. Okresný súd v Osle vlani v apríli rozhodol, že Breivikove väzenské podmienky boli v rozpore s článkom Európskeho dohovoru o ochrane ľudských práv a základných slobôd, ktorý zakazuje nehumánne a ponižujúce zaobchádzanie s väznenými osobami. Nórskej vláde zároveň nariadil vláde zaplatiť Breivikovi náhradu výdavkov spojených so súdnym procesom vo výške 331.000 nórskych korún (36.000 eur). Štát sa v máji 2016 proti verdiktu odvolal. Breivik zabil 22. júla 2011 pri dvoch útokoch v Osle a v letnom tábore ľavicovej mládežníckej organizácie na neďalekom ostrove Utöya dohromady 77 Ľudí. Pred súdom sám seba nazval moderným križiakom, ktorý bráni Nórsko a Európu pred moslimskými prisťahovalcami. Následne bol odsúdený na 21 rokov väzenia, čo je v Nórsku najvyšší možný trest odňatia slobody. Trest je však možné predlžovať tak dlho, ako bude Breivik považovaný za nebezpečného pre spoločnosť - zrejme teda vo väzení strávi zvyšok svojho života.
Viac k témam: Anders Behring Breivik, Nórsko
Zdroj: Webnoviny.sk - Breivikove ľudské práva vo väzení porušované nie sú, rozhodol súd © SITA Všetky práva vyhradené.
Analytička OVB: Hypotéky sú od 1. marca menej dostupnéVýchodoslovenská energetika zákazníkov odpájať neplánuje Pozastavme KĽDR členstvo v OSN, navrhuje Južná Kórea